ओमानको खाडी
ओमानको खाडी  वा ओमान सागर (( खलिज उमान;  दर्या य ओमान) अरब सागर र हरमुज जलसंयोगीको बीचमा अवस्थित एक जलसंयोगी हो। ओमानको खाडी हर्मुज स्ट्रेट्को पार पर्सियन खाडीसँग जोडिन्छ। यसको उत्तरमा इरान र पाकिस्तानको मकरान क्षेत्र छ जबकि यसको दक्षिणमा संयुक्त अरब इमिरेट्स र ओमान रहेको छ। फारसी खाडीको तुलनामा यसको गहराई निकै अधिक रहेको छ।

सिमावर्ती देशहरू
इरान
ओमान
पाकिस्तान
संयुक्त अरब एमिरेट्स

मुख्य बन्दरगाहहरु
फुजैराह बन्दरगाह, फुरैराह, संयुक्त अरब एमिरेट्स 
खोर फक्कान टर्मिनल, खोर फक्कान, संयुक्त अरब एमिरेट्स
चाबहार बन्दरगाह, चाबहार, इरान
Port Sultan Qaboos, Muttrah, ओमान

अन्तर्राष्ट्रिय व्यापार 

यो क्षेत्र हरमुज जलसन्धीको नजिक अवस्थित छ। यो रणनीतिक मार्ग हो जहाँबाट विश्वको प्राकृतिक ग्यासको एक तिहाइ र विश्वव्यापी तेलको खपतको २०% मध्य पूर्वका उत्पादकहरूबाट आयात हुन्छ।

पर्यावरण 
सन् २०१८ मा, वैज्ञानिकहरूले ओमानको खाडीमा विश्वको सबैभन्दा ठूलो समुद्री मृत क्षेत्रहरू रहेको पुष्टि गरेका थिए, जहाँ उक्त क्षेत्रहरूमा अक्सिजनको मात्रा एकदमै न्युन हुन्छ। यस्ता क्षेत्रहरूमा समुद्री वन्यजन्तुहरू अवस्थित हुन सक्दैनन्। मृत क्षेत्रले ओमानको खाडीमा करीव सम्पूर्ण १,६५,००० वर्ग किलोमिटर (६३,७०० वर्ग माइल) समेट्दछ।
यसको कारण भनेको समुद्री तापक्रम बढेको र उर्वरकबाट नाइट्रोजन र फास्फोरसको बृद्धि भएको मानिएको छ।

यो पनि हेर्नुहोस्
 पर्सियन खाडी
 हर्मुज स्ट्रेट

सन्दर्भ सामग्रीहरू 

हिन्द महासागरको खाडीहरू
अरब सागर